# Joan I d'Angulema

Joan d'Orleans o Joan I d'Angulema nascut el 1400, mort el 30 d'abril de 1467 a Cougnat, comte d'Angulema i de Périgord sota el nom de Joan I, comte de Beaumont, de Luxemburg, de Porcien i de Soissons, par de França, fill de Lluís I d'Orleans, Duc d'Orleans, de Valois, comte de Blois, i de nombrós altres llocs, i de Valentina Visconti, hereva presumpta del ducat de Milà. Era net del rei Carles V de França i a més:
* el germà del cèlebre poeta Carles I d'Orleans (1394-1465)
* l'oncle del rei Lluís XII de França i
* l'avi del rei Francesc I de França.
Joan d'Orléans, fill de Lluís I d'Orleans, va rebre del seu pare el 1400 (al néixer) el títol de comte de Pèrigord, però a la mort del pare (1407) el títol va passar al germà de Joan, Carles I d'Orleans; pocs anys després Joan va ser lliurat com a ostatge als anglesos el 1412, i no va ser alliberat fins al 1444. Va combatre llavors sota els ordres del seu germanastre Joan d'Orleans comte de Dunois a Guiena el 1451 i va contribuir a expulsar-ne als anglesos.
Es va casar el 31 d'agost de 1449 amb Margarida de Rohan, filla d'Alan IX de Rohan, vescomte de Rohan, i de Margarida de Bretanya, senyora de Guillac, i va tenir:
* Lluís (1455-1458)
* Carles d'Orleans (1459-1496), comte d'Angulema, pare del rei Francesc I de França
* Joana (1462-1520), casada amb Carles Francesc de Coetivy, comte de Taillebourg, fill d'Olivier de Coetivy i de Maria de Valois.
Va tenir igualment un fill il·legítim, Joan de Valois, bastard d'Angulema, que va legitimar el 1458 al morir el fill Lluís.
Joan d'Orleans, el Bo, comte Joan I d'Angulema, descansa a la catedral de Saint-Pierre d'Angoulême amb la seva esposa i el seu fill Carles d'Orleans. Les seves despulles van ser trobades a la catedral d'Angulema el 2011. La seva estàtua realitzada el 1876 per Gustave-Louis Gaudran adorna la plaça Girard II a la capçalera de la catedral.

## Bibliografia complementària
### Estudis

* Lucy de Angulo, Charles and Jean d'Orléans: an attempt to trace the contacts between them during their captivity in England, ed. Franco Simone, Miscellanea di studi e ricerche sul Quattrocento francese ed. Giappichelli, Torí, 1967.
* Gustave Dupont-Ferrier, La date de la naissance de Jean d'Orléans, comte d'Angoulême, Bibliothèque de l'École des chartes, vol. 56, 1895 a persee.fr
* Gustave Dupont-Ferrier, La captivité de Jean d'Orléans, comte d'Angoulême (1412-1445), Revue historique, vol. 63 (gener-abril), pàg. 42-74. a gallica.bnf.fr
* Gilbert Ouy, Recherches sur la librairie de Charles d'Orléans et de Jean d'Angoulême pendant leur captivité en Angleterre, et étude de deux manuscrits autographes de Charles d'Orléans récemment identifiés, Comptes rendus de l'Académie des inscriptions et belles-lettres, vol. 99, nº 2, 1955 a persee.fr
* Gilbert Ouy, À propos des manuscrits autographes de Charles d'Orléans identifiés en 1955 à la Bibliothèque nationale : Hypothèse « ingénieuse » ou certitude scientifique ?, Bibliothèque de l'École des chartes, vol. 118, 1960, pàg. 179-188. a persee.fr
* Gilbert Ouy, Charles d'Orléans and his brother Jean d'Angoulême in England : what their manuscripts have to tell, Cambridge, 2000 ISBN 9780859915809
* Gilbert Ouy, La librairie des frères captifs; les manuscrits de Charles d'Orléans et Jean d'Angoulême, Turnhout, 2007, presentació en línia a brepols.net

### Edicions de fonts

* Passage a subgez pour poursuir la delivrance a prisonniers, Édition critique par Olivier Guyotjeannin et Serge Lusignan, Éditions en ligne de l'École nationale des chartes, no 10.
* Eusèbe Castaigne, La vie de Jean d'Orléans, dit le Bon, comte d'Angoulême, aïeul de François Ier, Angulema, 1852 a openlibrary.org
* Étienne Charavay, Jean d'Orléans, comte d'Angoulême, Notice, publiée avec des notes, Paris, 1876 a 195.220.134.232 Arxivat 2015-05-09 a Wayback Machine.
* Léopold Delisle, Deux lettres de Bertrand du Guesclin et de Jean le Bon, comte d'Angoulême, 1368 et 1444, Bibliothèque de l'École des chartes, 1884 a persee.fr

## Notes

* ↑ Exhumació